Silloin kun eestinkieliset TV7:n lähetykset alkoivat, -
oli parin eestiläisen, virolaisen papin keskusteluohjelma.
Ja siinä ohjelmassa -
nämä rakkaat veljet Kristuksessa käsittelivät rukouksen kuulemista.
Ja siinä yhteydessä ikään kuin sivukorvalla, -
kuulin, kuinka toinen näistä Eestin miehistä -
kertoi kokemuksen, kuinka Jumala oli kuullut rukoukset, -
nimenomaan hänen vaimonsa rukoukset.
Hän kertoi tällaisen tapahtuman, -
jonka todenperäisyyttä en kyennyt varmistamaan -
ennen kuin tänään -
täällä TV7:n studiossa, -
missä tällainen Päivi Pitko, -
ihana tytär Jeesukselle, pakkeloitsi naamataulua.
Kun sain kuulla, että hän on Eestistä, -
tai siellä tekee työtään,
saadakseen eestinkielisen Jumalan sanan levitetyksi -
tänne itäiseen pallonpuoliskoon.
Päivin kanssa tuli tämä sama asia kyseeksi, -
jota olin useamman vuoden yrittänyt tavoittaa -
ja jonka nämä kaksi Eestin pappia keskustelivat rukouksen kuulemisesta.
Se oli tällainen tilanne, -
että eräs suomalainen perhe, -
juuri vihitty avioliittoon, mies ja vaimo, -
olivat matkalla Unkarin kautta johonkin Etelä-Eurooppaan.
Ja kuinka ollakaan, niin siellä Unkarissa -
tuli suomea puhuva mies keskustelemaan heidän kanssaan.
Heillä oli nimittäin viisumit, rahavarat ja passit -
siinä käsilaukussa, jota tämä -
vastavihitty aviovaimo piti sylissään siinä penkillä.
Tämä suomalainen mies kyseli kaikenlaista -
ja kun tuo juna sinne Unkariin matkalla pysähtyi asemalla, -
tapahtui yllättävää.
Tuo suomea puhuva mies -
sieppasi tämän vaimon sylissä olleen käsilaukun -
rahoineen ja passeineen ja viisumeineen -
ja hyppäsi ovesta ulos ja lähti juoksemaan karkuun.
Näin nämä kaksi kertoivat. Nämä televisiossa -
Raamatun perusteella Jumalan rukouksia kuulemisesta.
Tuo aviomies oli hyvä juoksemaan. Hän säntäsi perässä.
Ja niin he juoksivat semmoista puistokujaa, -
tämä suomea puhunut varas edellä, aviomies perässä -
ja tämä vastavihitty vaimo -
viimeisenä perässä, niin paljon kuin kintuista pääsi.
Kun tämä vaimo totesi, -
että hän ei pysy näiden kahden kovaa juoksevan miehen jäljessä, -
hän turvautui siihen ainoaan mahdollisuuteen, -
jonka hän tiesi helluntain, -
Pyhän Hengen juhlan johdosta pitävän paikkansa -
eli hän turvasi -
Apostolien tekojen 2. luvun 21. jakeeseen, -
jossa Pietari sanoo: "Ja on tapahtuva, että jokainen, -
joka huutaa avuksi Herran nimeä, pelastuu".
"Jokainen, joka huutaa avuksi Herran nimeä, pelastuu".
Ja tuo viimeisenä, kahden kilpaa juosseen, -
varkaan ja tämän aviomiehen, perässä juossut vaimo -
koki, että hän ei pysy jäljessä.
Hän ei jaksa juosta niin lujaa, kuin nuo miehet.
Siksi hän kokosi kaikki voimansa ja huusi niin kovaa kuin voi.
Jeesuksen, Kristuksen nimessä, varas pysähdy!
Ja samalla hetkellä tuo käsilaukun varastanut -
muukalainen kompastui tienreuna- kiveen ja lensi päistikkaa mahalleen -
ja se vaimolta varastettu käsilaukku pitkälle eteenpäin.
Tuo perässä juossut aviomies otti vaimonsa käsilaukun -
passeineen, rahoineen, viisumeineen, kaikkineen.
Tuo suomea puhunut varas liukeni paikalta.
Mutta tämä oli näille kahdelle eestiläiselle todistus siitä, -
että Jumala kuulee rukoukset.
Ja Jumalan rukous oli:
"Joka avuksi huutaa Herran, Jeesuksen nimeä, pelastuu".
Kun tämä vaimo tiesi tämän Raamatun kohdan, -
helluntain, Pietarin saarnasta, -
Apostolien tekojen 2. luvun 21. jakeesta, -
niin rakkaat ystävät, hän otti sen käyttöönsä.
Hän otti sen omakseen. Hän huusi: "Jeesuksen nimessä, pysähdy!"
Samalla hetkellä kaatui tuo varas -
ja käsilaukku saatiin takaisin.
Ja tänään, -
kun pakkeloitiin meidän naamataulujamme, -
niin Päivi Pitko oli siinä -
ja Päivi Pitko vahvisti, että muistan oikein.
Ja näin nämä molemmat eestinkielen papit -
todistivat Jumalan armon runsauden.
On toinenkin kohta, jossa tämä sama asia tuli julki.
Se tapahtui 60-luvulla -
ollessani Pukkilassa pappina.
Ja... jossa...
60-luvulla elämäni ensimmäistä kotiseuratilaisuutta pitäessäni -
Torpin kylässä, Pukkilassa, vaimoni Maria soitti pappilasta ja sanoi, -
että siellä Orimattilan rajalla on kuolemaisillaan mies.
Jätä Matti se kotiseuraväki sinne seuratilaisuuteen -
ja lähde pyörällä ajamaan -
ja etsi käsiisi se syöpään kuolemaisillaan oleva mies -
ja auta hänet Jeesuksen luokse.
Ja tuntikaupalla ajelin pyörällä -
sitä Mäntsälän, Pukkilan, Orimattilan rajaa.
Ja kun tiesin tuon miehen nimen, lopulta löysin hänet.
Hän oli aivan viimeisillään, mutta hän oli kauhun vallassa.
Hän oli niin järisyttävän kauhun vallassa, -
että oli tuskallista nähdä hänet -
ja siksi yritin saada hänet luottamaan siihen, -
että Jumalan armosta hän saa pelastua.
Uskon kautta Jeesuksen vereen.
Mutta en tohtinut uskoa sitä itselleni.
Myöhemmin kuulin hänen naapureiltaan, -
uskovalta Jantusen Yrjöltä ja Toivolta, -
että hän oli ollut koko kylän pahin rienaaja, herjaaja, pilkkaaja -
ja kristittyjen vainooja.
Nyt kun hän oli kuolemaisillaan, hän oli kauhun vallassa.
Miten hänen käy, kun hän joutuu helvettiin, kadotukseen, -
kun on ikänsä rienannut Jeesusta ja Jeesuksen omia.
Ja minä jopa tein sellaisen virheen, ihanan virheen, -
että tarjosin hänelle Herran ehtoollista.
Hän otti ehtoollisen, mutta ei luottanut siihen, -
että Jumalan armo riittää.
Lopulta minä näin, että tämä mies on viimeisillään, -
silmät muljahteli ja minä kokosin tavarat ja lähdin ulko-ovelle.
Siellä ulko-ovella tuli tämä sama sana:
"Joka avuksi huutaa Herran, Jeesuksen nimeä, pelastuu".
Palasin takaisin Jumalan käskystä ja sanoin tälle kuolevalle:
"Huuda sana Jeesus".
Hän kokosi kaikki voimansa ja huusi kolme kertaa Jeesus, Jeesus, Jeesus!
Olen nähnyt monta asiaa, -
mutta ikinä ennen ja sen jälkeen en ole nähnyt sellaista kirkkautta, -
joka tulvi siihen huoneeseen.
Enkä ole nähnyt hänen kyyneleitään ja hymyään yhtä aikaa.
Jeesus tuli siihen ja armahti hänet, -
koska joka avuksi huutaa Herran, Jeesuksen nimeä, pelastuu.
On helluntain sana. On Pietarin sana.
On kolmesti Uudessa Testamentissa annettu lupaus meille.
Sinulle rakas ystävä, minulle.
Jokaiselle, joka huutaa avuksi Jeesusta.
Nyt me teemme sen yhdessä. Sano:
Kiitos ihana Jeesus, että minä saan olla Sinun omasi, -
Sinun armosi varassa ja syntien anteeksiantamuksessasi.
Oi, kiitos ihana Jeesus, että viet minut taivaan kotiin -
pelastettuna ja armahdettuna,
Isän, Pojan ja Pyhän Hengen nimessä.
Jeesuksen, Kristuksen tähden, siunaa meidät, -
kaikki rakkaamme ja meidät itsemme.
Jeesuksen tähden. Aamen.
On olemassa valtava armo -
tulla mukaan tähän TV7:n lähetystyöhön.
Noin 10 euron hintainen puhelu -
saa aikaan sen, että voimme jatkaa tätä raamattuopetusta edelleen.
Voit myös tehdä sen ruudussa nyt näkyvän tilinumeron avulla -
ja silloin käytät tätä viitettä, mikä siinä ruudussa on ilmoitettu.
Tällä tavalla on mahdollisuus olla mukana -
viemässä evankeliumia Eestiin eli Viroon -
ja myöhemmin myös Siperiaan ja ympäri maailman, -
mutta myös koti-Suomeen ja naapuri Ruotsiin.
Oi, kuinka ihmeellistä, että sinun elämälläsi on tarkoitus.
Sinua, rakas ystävä, tarvitaan.
Tekstitys: Tarja Korkeamäki